Шәригать буенча мирас бүлү үзенчәлекләре нидә?

	Васыятьнамә язу элек-электән килгән. Пәйгамбәрләр заманында ук мирасны бүлү, башка әйтергә теләгән сүзләр бу документта чагылыш тапкан. Бүген дә актуальлеген югалтмый әле ул. Дин ягыннан васыятьнамә язуның таләпләре хакында Казанның “Гаилә” мәчете имам-хатыйбы Рөстәм хәзрәт Хәйруллин белән сөйләштек.	 — Рөстәм хәзрәт, васыятьнамә язу мирас бүлүгә генә кайтып каламы? — Васыятьнамә язуны матди мирас белән генә чикләп булмый. Элек-электән дин әһелләре, галимнәр балаларына, оныкларына әйтергә теләгән сүзләрен язып калдырган. Анда мирас турында бер сүз дә булмаска мөмкин. Васыятьнамә тәрбияви максаттан, нәсыйхәт буларак та языла. Кеше тормышында матди байлык белән бергә, рухый байлык та бар бит. 
	Эльвира МОЗАФФАРОВА	
Ирек мәйданы

	№ --- | 10.09.2022	


